Καμερίνος Αντίστιος Βήτος

Ο Καμερίνος Αντίστιος Βήτος, λατιν.: Camerinus Antistius Vetus, ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια της βασιλείας του Κλαύδιου. Διετέλεσε ύπατος στο αξίωμα για λίγες ημέρες τον Μάρτιο του 46 μ.Χ., ως συνεργάτης του Μάρκου Ιούνιου Σιλανού. Ο Κόιντος Σουλπίκιος Καμερίνος καταγράφεται ως ύπατος για το υπόλοιπο του υπατικού διαστήματος (nundinium).  Ο Καμερίνος είναι επίσης γνωστό, ότι ήταν πραίτωρ της πόλης το έτος 43.  Είναι γνωστός αποκλειστικά από επιγραφές.

Επειδή ο Καμερίνος έφτασε στην υπατεία μέσα σε τρία χρόνια από τότε που ήταν πραίτωρ, μπορεί κανείς να συμπεράνει ότι ήταν ένας από τους πατρίκιους, οι οποίοι απολάμβαναν το προνόμιο να γίνονται ύπατοι τόσο γρήγορα.  Επιπλέον, μπορεί κανείς να συμπεράνει ότι ο Καμερίνος γεννήθηκε επίσης 30 χρόνια πριν γίνει πραίτωρ, το έτος 13, καθώς αυτή ήταν η συνήθης ηλικία που οι πατρίκιοι αναλάμβαναν παραδοσιακά το αξίωμα αυτό.  Δεν είναι επίσης αναμφισβήτητο ότι ο Καμερίνος ήταν γιος του Γάιου Αντίστιου Βήτου, υπάτου το 23. Από το όνομά του, ο Τζιουζέπε Καμοντέκα συμπέρανε, ότι η μητέρα του Καμερίνου ήταν κόρη του Κόιντου Σουλπίκιου Καμερίνου, υπάτου το 9 μ.Χ., προσδιορίζοντάς την ως Σουλπικία. Ο Καμοντέκα αναγνώρισε επίσης δύο άνδρες ως αδέλφια του: τον Γάιο Αντίστιο Βήτο, κανονικό ύπατο το 50· και τον Λεύκιο Αντίστιο Βήτο, τακτικό ύπατο το 55. 

 Αινίγματα 
Ο Καμερίνος παρουσιάζει μία σειρά από προβλήματα, στα λίγα που γνωρίζουμε γι' αυτόν. Καταρχάς, υπάρχει το όνομα (praenomen) του, Καμερίνος, το οποίο δεν είναι ένα από τα περίπου 20 γνωστά παραδοσιακά παραδείγματα. Στην πραγματικότητα, είναι η μόνη μαρτυρημένη χρήση του ως ονόματος (praenomen) μόνο γι' αυτό το άτομο. Ωστόσο, αρκετοί σύγχρονοι του Καμερίνου παρουσιάζουν ασυνήθιστα ονόματα (praenomina): Παύλος Φάβιος Περσικός (ύπατος το 34). οι δύο άνδρες που ονομάζονταν Φαύστος Κορνήλιο Σύλλα Λούκουλος (αντικαταστάτης ύπατος 31) και ο γιος του Φαύστος Κορνήλιος Σύλλα Φήλιξ, ύπατος το 52.

Αλλά πιο προβληματική είναι η συντομία της θητείας του. Υπάρχουν έγγραφα, που τον πιστοποιούν ως ύπατο για τις 15 και 23 Μαρτίου 46. Ωστόσο οι Πίνακες του Τεάνου (Fasti Teanenses), οι οποίοι αποκαλύπτουν πολλές λεπτομέρειες για τους υπάτους αυτής της περιόδου, παραλείπουν κάθε αναφορά στον Καμερίνο· αποδίδουν στον Σουλπίκιο Καμερίνο την κατοχή τού αξιώματος από τις αρχές Μαρτίου έως τα τέλη Ιουνίου. Έχουν προταθεί αρκετές εξηγήσεις για την παράλειψη του Καμερίνου Ατνίστιου, αλλά ο Nικόλαους Παχόβιακ επισημαίνει, ότι όλες δεν είναι ικανοποιητικές. 

Ο Παχόβιακ υποστηρίζει, ότι οι δύο είναι ο ίδιος άνθρωπος· υποστηρίζει ότι το πλήρες όνομα του υπάτου ήταν Κόιντος Σουλπίκιος Καμερίνος Αντίστιος Βήτος. Ο Παχόβιακ παρατηρεί, ότι δεν θα πρέπει να αποτελεί έκπληξη το γεγονός, ότι η λογοτεχνική παράδοση τον γνωρίζει μόνο με τα τρία πρώτα ονόματά του, δείχνοντας τον Γάλβα, και σημειώνοντας ότι ο Σουητόνιος είναι η μόνη λογοτεχνική πηγή, από την οποία μαθαίνουμε ότι ο Αυτοκράτορας είχε υιοθετήσει τα ονόματα Λεύκιος Λίβιος Οκέλλα.  Ενώ θα ήταν η απλούστερη λύση --αυτό παρέχει μία προ-υπατική σταδιοδρομία για τον Σουλπίκιο Καμερίνο και μία μετα-υπατική σταδιοδρομία για τον Aντίστιο Βήτο-- και ενώ δεν υπάρχουν στοιχεία εναντίον της, χρειάζονται περισσότερα στοιχεία πριν γίνει αποδεκτή η ταυτοποίηση του Παχόβιακ ως γεγονός.

 Αναφορές 

Κατηγορία:Ύπατοι της Ρωμαϊκής Αυτοκρατορίας